ai4bharat/Pralekha huggingface dataset:
وزارت خزانہ
سی بی آئی سی ان برآمدکنندگان کو سہولت فراہم کرتا ہے جنہیں آئی جی ایس ٹی کی رقم کی واپسی کا مسئلہ درپیش ہے
بالواسطہ ٹیکس اور کسٹمز  کے مرکزی بورڈ نے ایسے معاملات میں زیرالتوا آئی جی ایس ٹی رقوم کی واپسی کی منظوری کے لئے مقررہ وقت کی حد میں توسیع کردی ہے جہاں جی سی ٹی آر آئی جی ایس ٹی آر 3 بی کے ریکارڈ کے آپس میں نہ ملنے کی وجہ سے آئی سی ای جی اے ٹی ای میں ریکارڈ منتقل نہیں ہوپایا۔طے معیاد بڑھنے سے ری فنڈ کا مسئلہ حل ہو جائے گا۔ یہ برآمد کنندگان کے ذریعہ چارٹیڈ اکاونٹ سے حلف نامہ/ سرٹیفیکیٹ اور ری فنڈ جمع کرنے اور ری فنڈ کے بعد آڈٹ جانچ پر منحصر ہوگا۔ یہ سہولت 04/2021 کو جاری کئے گئے ایک سرکلر کے ذریعہ نافذ کردی گئی ہے جو کہ 31 مارچ 2021 تک شیپنگ بل پرلاگو ہوں گے۔
سی بی آئی سی نے انوائس کی عدم مماثلت کی خرابی کو ختم کرنے کے لئے بھی سہولت مہیا کی ہے۔ اس خرابی کی ایس بی-005 ایرر کے طور پر درجہ بندی کی گئی ہے۔یہ سہولت سرکلر 05/2020 کی مستقل بنیاد پر کسٹم افسروں کے ذریعہ فراہم کی گئی ہے۔قبل ازیں یہ سہولت ایک محدود مدت کے لئے فراہم کی گئی تھی۔ اس کا تعلق 31.12.2019 کے شپنگ بلوں سے تھا ۔برآمد کنندگان ایس بی -005 کے عدم مماثلت والی خرابی کو درست کرانے کے لئے اس سہولت کا فائدہ اٹھا سکتے ہیں۔ اس کا تعلق ماضی کے تمام شپنگ بلوں سے خواہ اس کے جمع کرنے کی تاریخ کچھ بھی ہو۔ اس سہولت کے لئے معمولی فیس ادا کرنی ہوگی۔
سی بی آئی سی نے کاروبار کرنے والوں کو درپیش مسائل کے حل کے لئے ہمیشہ سرگرم کوشش کی ۔ دیکھا گیا ہے کہ برآمدکنندگان کی قابل لحاذ تعداد کو اپنے آئی جی ایس ٹی ری فنڈ میں دشواریوں کا سامنا کرنا پڑرہا تھا۔ یہ واپسی یا تو جی ایس ٹی 3 بی ریٹرن میں ترمیم کی سہولت کی کمی کی وجہ سے منظور کی گئی تھی یا دستاویز فائل کرتے وقت کلرک سے انسانی غلطی ہوئی۔ سی بی آئی سی نے آئی جی ایس ٹی ری فنڈ کے ایسے دعووں کے تمام التوا میں پڑے معاملات کو حل کرنے کی کوشش کے تحت کسٹم تاریخ 16.02.2021 کو سرکلر 2021/04 اور کسٹم تاریخ17.02.2021 کو سرکلر نمبر 2021/05 جاری کیا تھا۔
وزارت خزانہ
سی جی ایس ٹی کے افسران نے 10 کروڑ روپے سے زیادہ کے گھوٹالے میں دو افراد کو گرفتار کیا
نئی دہلی، 11 اگست ،2021 / فرید آباد ، ہریانہ کے سی جی ایس ٹی کمشنریٹ نے میسرز ایف 2 سی ویل نیس پرائیویٹ لمیٹڈ کے دو ڈائریکٹرز کو اشیا کی بغیر سپلائی کے انوائس جاری کر کے ٹیکس قرض سے متعلق جانکاری حاصل کرنے کے الزام میں گرفتار کیا ہے۔
ابھی تک کی گئی تفتیش کی بنیاد پر مذکورہ کمپنی نے ایک غیر موجود کمپنی میسرز ویشال انٹرپرائزیز ، گوتم بدھ نگر سے سینٹ کی خریداری دکھائی ہے جس میں جعلی انوائس کا استعمال کیا گیا ہے ۔ اس طرح میسرز ایف 2 سی ویل نیس پرائیویٹ لمیٹڈ، فرید آباد نے 10.33 کروڑ روپے کی ادائیگی انوائس میں دکھائی ہے۔ جس کے تحت مختلف صارفین کو کوئی اشیا بھی سپلائی نہیں کی گئی ہے۔
س سلسلے میں تحقیقات کا دائرہ دہلی این سی آر خطے میں کئی جگہوں پر پھیلا ہوا تھا اور دستاویزی شواہد اور ریکارڈ شدہ بیانات کی بنیاد پر یہ بات سامنے آئی کہ مذکورہ فرم کے دونوں ڈائریکٹر جناب پارس آروڑا اور جناب دیوپال سونی ، جعلی ان پٹ ٹیکس کریڈٹ  کا فائدہ حاصل کرنے والی کمپنیوں کے نیٹ ورک میں کلیدی کردار ادا کر رہے تھے۔
اس کے مطابق جناب پارس آروڑا اور جناب دیو پال سونی کو 10.08.2021 کو گرفتار کیا گیا اور عدالت میں پیش کیا گیا۔ فرید آباد کے چیف جوڈیشل مجسٹریٹ نے انہیں 14 دن کے جوڈیشل ریمانڈ پر بھیج دیا ہے۔ اس طرح ، مذکورہ فرم نے دھوکہ دہی سے 10.33 کروڑ روپے کی آئی ٹی سی کی غلط استعمال سے منافع حاصل کیا ہے۔
اس معاملے میں مزید تفتیش جاری ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7973
(Visitor Counter : 147
صدر جمہوریہ کا سکریٹریٹ
مہاویر جینتی سے قبل صدر جمہوریہ کی عوام کومبارکباد
نئیدہلی۔16؍اپریل۔صدر جمہوریہ ہند جناب رام ناتھ کووند نے مہاویر جینتی سے قبل اپنے پیغام میں کہا ہے کہ ’’مہاویر جینتی کے مقدس موقع پر میں اپنے ہم وطنوں ،خاص طور پر جین برادری کے لوگوں کو مبارکباد اور نیک خواہشات پیش کرتا ہوں۔ بھگوان مہاویر کے امن اور عدم تشدد کے پیغام نے ہماری ثقافتی وراثت کو مالامال کیا ہے۔ ایسے میں جبکہ دنیا مختلف قسم کے چیلنجوں کا سامنا کررہی ہے، بھگوان مہاویر کے ذریعے دی گئی اہنسا ،سچائی اور ہمدردی کا فلسفہ اور تعلیمات بہت اہمیت کاحامل ہے۔
آئیے اس مقدس دن میں ہم عہد کریں کہ ہم اپنے ملک اور پوری دنیا میں ہم آہنگی اور بھائی چارے کیلئے انتھک کوششیں کریں گے۔ ‘‘
۔۔۔۔۔۔۔۔۔۔۔۔۔۔۔۔۔۔۔۔۔۔
س ش۔و۔ع ن
U-1902
(Visitor Counter : 42
شہری ہوابازی کی وزارت
149 مسافروں کو ایک مدت کے لیے‘نو فلائی لسٹ’ میں رکھا گیا ہے
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ سال 2020 سے آج تک گزشتہ تین سالوں کے دوران ایئر لائن کی طرف سے قائم کی گئی متعلقہ داخلی کمیٹی کی سفارشات کے مطابق 149 مسافروں کو ایک مدت کے لیے ‘نو فلائی لسٹ’ میں رکھا گیا ہے۔ علاوہ ازیں پچھلے تین سالوں میں ایسا کوئی کیس واپس نہیں لیا گیا۔
شہری ہوابازی کے تقاضوں ، سیکشن 3-فضائی ٹرانسپورٹ، سیریز ایم اور حصہ VI کے مطابق ‘‘بے قاعدہ / خلل ڈالنے والے مسافروں سے نمٹنے’’کے تحت معیاری طریقہ کار  درج ذیل چیزیں فراہم کرتا ہے:
ایئر لائنز کے پائلٹ-ان-کمان کی طرف سے غیر مناسب رویے کی شکایت کو ایئر لائن کی طرف سے تشکیل کردہ اندرونی کمیٹی کے پاس بھیجی جاتی ہے۔
داخلی کمیٹی 30 دنوں کی مدت کے اندر اس معاملے کا فیصلہ کرے گی جس کے ساتھ ہی غیر مناسب رویہ والے مسافر کے زمرے کی سطح اور سی اے آر کی دفعات کے لحاظ سے ان کے لئے پرواز پر پابندی کی مدت کا فیصلہ کیا جائے گا۔
داخلی کمیٹی کے زیر التوا فیصلے، متعلقہ ایئر لائن ایسے مسافر کو 30 دن سے زیادہ کی مدت کے لیے پرواز کرنے پر پابندی لگا سکتی ہے۔
داخلی کمیٹی کے فیصلہ کی پابندی متعلقہ ایئر لائن پر واجب ہے۔ داخلی کمیٹی کے ذریعے 30 دنوں میں فیصلہ نہ لینے کی صورت میں مسافر پرواز کے لیے آزاد ہوگا۔
ایئر لائنز تمام غیر مناسب رویہ رکھنے والے مسافروں کا ڈیٹا بیس رکھیں گی  اور ڈی جی سی اے/ دیگر ایئر لائنز کو اس کی اطلاع دیں گی۔
ایئر لائنز کی فراہم کردہ معلومات کی بنیاد پر ‘نو فلائی لسٹ’ شہری ہوابازی کے ڈائریکٹوریٹ جنرل  کے ذریعہ برقرار رکھی جاتی ہے۔
گزشتہ تین سالوں کے دوران ایک پائلٹ کا لائسنس تین ماہ کی مدت کے لیے معطل کر دیا گیا ہے کیونکہ وہ اپنے فرائض کی ادائیگی میں ناکام رہا ہے۔ کیس کا نہ تو جائزہ لیا گیا اور نہ ہی اسے منسوخ کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 54
وزیراعظم کا دفتر
وزیر اعظم جناب نریندر مودی نے ویت نام کے وزیر اعظم عزت مآب فیم مِنھ چِنھ سے فون پر بات کی
نئی دہلی، 10 جولائی 2021، وزیر اعظم جناب نریندر مودی نےآج ویت نام کے وزیر اعظم عزت مآب فیم منھ چنھ سے فون پر بات کی۔
وزیر اعظم جناب نریندر مودی نے ویت نام کا وزیر اعظم مقرر کئے جانے پر عزت مآب فیم منھ چنھ کو مبارکباد پیش کی اور اس بات پر اعتماد کا اظہار کیا کہ ان کی رہنمائی میں بھارت- ویت نام جامع اسٹریٹجک شراکت داری مستحکم ہوتی رہے گی۔
وزیراعظم نے اس بات کا خیر مقدم کیا کہ دونوں ملکوں کا ایک کھلے، شمولیت والے، پر امن اور قانون کی حکمرانی والے بحر ہند خطے کے بارے میں یکساں نظریات رکھتے ہیں اور اس لئے بھارت-ویت نام جامع اسٹریٹجک شراکت داری سے خطے کے استحکام ، خوشحالی اور ترقی کو فروغ حاصل ہوتا رہے گا۔ اس سلسلے میں وزیر اعظم نے اس بات کا ذکر بھی کیا کہ اس وقت بھارت اور ویت نام دونوں اقوام متحدہ کی سلامتی کونسل کےساتھی ارکان ہیں۔
وزیر اعظم نے بھارت میں کووڈ-19 عالمی وبا کی دوسری لہر کے دوران حکومت ویت نام اور وہاں کے عوام کے ذریعہ گراں قدر امداد فراہم کرانے پر وزیر اعظم چنھ کا شکریہ ادا کیا۔ دونوں لیڈروں نے اس بات پر اتفاق کیا کہ وہ عالمی وبا کے دوران ایک دوسرے سے مشورہ کرنا اور ایک دوسرے کی مسلسل کوششوں میں مدد کے لئے تعاون کرنا جاری رکھیں گے۔
دونوں وزرائے اعظم نے دو طرفہ تعلقات کی صورتحال کا جائزہ لیا اور تعاون کے مختلف شعبوں سے متعلق تبادلہ خیال کیا۔ اس بات کا ذکر کرتے ہوئے کہ سال 2022 دونوں ملکوں کے سفارتی تعلقات کے قیام کی 50ویں سالگرہ کا سال ہے، انہوں نے اس مبارک موقع کو مختلف یادگار ی تقاریب کے ذریعہ مناسب طریقے سے منانے پر اتفاق کیا۔
وزیر اعظم مودی نے وزیر اعظم چنھ کو جلد ہی کسی مناسب تاریخ کو بھارت کے سرکاری دورے پر آنے کے لئے مدعو بھی کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-6412
(
وزارت دفاع
کثیرجہتی بحری مشق ملن 22 اختتام پذیر
نئی دہلی۔ 5 مارچ ملن کے 11ویں ایڈیشن کا سمندری مرحلہ جس میں 26 بحری جہازوں، ایک آبدوز اور 21 طیاروں نے شرکت کی تھی ، 04 مارچ 22 کو اختتام پذیر ہوا۔شرکت کرنے والی بحری افواج کے درمیان مطابقت، باہمی مفاہمت، باہمی تعاون اور سمندری تعاون کو فروغ دینے کے لیے بحری آپریشن کے تینوں مرحلوں میں پیچیدہ اور جدید مشق کیے گئے۔
سمندری مرحلے کا آغاز مشقوں کے ایک سلسلے کے ساتھ کیا گیا جس کا مقصد حصہ لینے والی بحری افواج کے درمیان باہمی تعاون کو فروغ دینا تھا۔ سمندر میں ہونے والی مشقوں کے پہلے دو دنوں میں امریکی پی 8 اے طیاروں کے ساتھ پیچیدہ اینٹی ایئر وارفیئر مشقیں شامل تھیں جس میں حصہ لینے والی بحریہ کے جنگی جہازوں کی تشکیل پر ہندوستانی جنگی جہازوں کے حملے میں تیزی لاتے تھے۔ مزید برآں، کم پرواز والے ہوائی اہداف کے خلاف ہتھیاروں سے فائرنگ کی مشق کی گئی، جو عملے کی مہارت اور اعلیٰ سطح کے باہمی تعاون کو ظاہر کرتی ہے۔ ہیلی کاپٹر آپریشن کے دوران کراس ڈیک لینڈنگ آپریشن کیے گئے۔ حصہ لینے والے ممالک کے بحری جہازوں نے بھی ہندوستانی بحریہ کے ٹینکر کے ساتھ سمندر میں دوبارہ بھرنے کی مشق کی جس کے لیے درست مشق اور بحری مہارت کی ضرورت ہوتی ہے۔
اگلے چند دنوں میں مشقوں کی پیچیدگی میں اضافہ دیکھنے میں آیا جس میں جاری دوبارہ بھرنا، ہوائی جہاز کی شرکت کے ساتھ جدید آبدوز شکن مشقیں، سطح کے ہدف پر فائرنگ اور پیچیدہ آپریشنل منظرناموں کی نقالی شامل ہیں۔
ملن 22 کی اختتامی تقریب ایک منفرد انداز میں منعقد کی گئی تھی، جس میں شرکت کرنے والے جہازوں کے کمانڈنگ افسران ہیلی کاپٹر اور کشتیوں کے ذریعہ آئی این ایس لنگر خانے میں آئی این ایس جلاشو پر لنگر میں پہنچے تھے۔ اختتامی تقریب میں چھ غیر ملکی جہازوں نے ورچوئل موڈ میں شرکت کی۔ تقریب کی صدارت مغربی فلیٹ کے فلیگ آفیسر کمانڈنگ آر اے ڈی ایم سنجے بھلا نے کی۔ اس تقریب میں سمندر میں کی جانے والی مشقوں کا مختصر جائزہ بھی شامل تھا۔ شرکت کرنے والے ممالک کے کمانڈنگ افسروں نے ملن 22 کے منظم بندرگاہ اور سمندری مرحلے کی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2259
(Visitor Counter : 116
وزارت دفاع
عبوری پٹے والے مسافر ویرینٹ ڈورنیئر طیارے کو سونپنے کی تقریب
قومی ساحلی محافظ دستے کے میری ٹائن ایئر اسکوائیڈن کی جانب سے، موریشس میں 13 ستمبر 2021 کو ایک سرکاری تقریب کا اہتمام کیا گیا، تاکہ مسافر ویرینٹ ڈونیئر  طیارے کو سونپا جاسکے۔ واضح رہے کہ یہ طیارہ بھارتی بحریہ کی جانب سے موریشس کی پولیس کو پٹے پر فراہم کیا گیا ہے۔ زمینی نقل وحمل اور ہلکی ریل ، خارجی امور ، علاقائی اتحاد اور داخلی تجارت کے وزیر، محترم عالم غنو، بھارت کی ہائی کمشنر محترمہ نندنی کے سنگلا، پولیس کمشنر اور دیگر معززین بھی اس تقریب کے موقع پر موجود تھے۔
موریشس میں بھارت کی ہائی کمشنرنے موریشس اور بھارت کے مابین موجودہ بحری تعاون اور دوستانہ تعلقات پر زور دیا اور کہا کہ یہ تعلق وقت کے ساتھ ساتھ مضبوط ہوتا رہا ہے۔ موصوفہ نے نمایاں طور پر ایم ایس این 4059 کے بارے میں کہا کہ اسے بھارتی بحریہ کی جانب سے ایم پی ایف کو پٹے پر فراہم کیا گیاہے، تاکہ رواں افزوں ایرو آپریشنوں کے وزن کو سنبھالا جاسکے۔ انہوں نے یہ بھی کہا کہ آئندہ برس ایچ اے ایل ایک نیا اور جدید ترین پی وی ڈی طیارہ موریشس کو سونپے گا اور اس سودے کو موریشس کی حکومت کے تحت لائن آف کریڈٹ کے ذریعے ممکن بنایا گیا ہے۔ تقریب سے زمینی نقل و حمل اور ہلکی ریل، خارجہ امور ، علاقائی اتحاد اور بین الاقوامی تجارت کے وزیر محترم عالم غنو نے خطاب کیا اور بھارت کی جانب سے دیے جانے والے لگاتار تعاون پر زور دیتے ہوئے اپنے ایک طیارے کو بھارتی بحریہ کے ذریعے موریشس کو فراہم کرنے کے لیے شکریہ کا اظہار کیا۔ یہ طیارہ قومی ساحلی محافظ دستہ استعمال کرے گا۔ بعد ازاں یہ عبوری پٹے پر حاصل کیا گیا پی وی ڈی طیارہ بھارت کی ہائی کمشنر محترمہ نندنی کے شنگلا نے زمینی نقل وحمل اور ہلکی ریل، غیرملکی امور، علاقائی اتحاد اور بین الاقوامی تجارت کے وزیر عالی جناب عالم غنو کو سرکاری طور پر سونپا۔
وزارتِ تعلیم
نیشنل ٹیسٹنگ ایجنسی  نے مختلف امتحانات کے سلسلے میں آن لائن درخواست فارم داخل کرنے کی تاریخوں پر توسیع ؍ نظر ثانی کی
نئی دہلی، 30اپریل2020،کووڈ-19 وبائی مرض کے نتیجے میں والدین اور طلبا کو لاحق پریشانیوں کو مدنظر رکھتے ہوئے انسانی وسائل کی ترقی اور فروغ کے وزیر جناب رمیش پوکھریال نشنک نے نیشنل ٹیسٹنگ ایجنسی ، کو مشورہ دیا کہ وہ مختلف امتحانات کے لئے داخل کئے جانے والے آن لائن درخواست فارموں کی تاریخ میں توسیع ؍ نظر ثانی کا عمل انجام دے۔ ا س پر عمل کرتے ہوئے نیشنل ٹیسٹنگ ایجنسی نے مختلف النوع امتحانات کے لئے آن لائن درخواست فارم جمع کرنے کی تاریخوں میں توسیع ؍ نظر ثانی کی ہے۔
توسیع شدہ ؍ نظر ثانی شدہ تاریخوں کا گوشوارہ درج ذیل ہے:
|
|
نمبر شمار
|
|
امتحان
|
|
موجودہ تاریخیں
|
|
نظر ثانی شدہ ؍ توسیع شدہ تاریخیں
|
|
سے
|
|
تک
|
|
سے
|
|
تک
|
|
01
|
|
نیشنل کونسل فار ہوٹل مینجمنٹ جے ای ای
2020
|
|
01.01.2020
|
|
30.04.2020
|
|
01.03.2020
|
|
15.05.2020
|
|
02
|
|
پی ایچ ڈی اور اوپن میٹ  کے لئے داخلہ امتحان 2020
|
|
28.02.2020
|
|
30.04.2020
|
|
01.03.2020
|
|
15.05.2020
|
|
03
|
|
انڈین کونسل آف ایگریکلچرل ریسرچ  2020
|
|
01.03.2020
|
|
30.04.2020
|
|
01.03.2020
|
|
15.05.2020
|
|
04
|
|
جواہر لال نہرو یونیورسٹی داخلہ امتحان 2020
|
|
02.03.2020
|
|
30.04.2020
|
|
02.03.2020
|
|
15.05.2020
|
|
05
|
|
آل انڈیا آیوش پوسٹ گریجویٹ داخلہ امتحان -2020
|
|
01.05.2020
|
|
31.05.2020
|
|
06.05.2020
|
|
05.06.2020آن لائن درخواست فارم شام 4 بجے تک قبول کئے جائیں گے اور فیس رات 11:50 تک قبول کی جائے گی۔
متعین کردہ فیس کی ادائیگی کریڈٹ ؍ ڈیبٹ کارڈ؍ نیٹ بینکنگ ؍ یو پی آئی ؍ پی اے وائی ٹی ایم کے توسط سے کی جا سکتی ہے۔
امتحانات سے متعلق ایڈمٹ کارڈ کو ڈاؤن لوڈ کر نے کے لئے نظر ثانی شدہ تاریخوں پر مبنی تفصیلی جدول کو علیحدہ سے متعلقہ امتحان کی ویب سائٹ اور درج ذیل ویب سائٹ پر 15؍مئی 2020 کے بعد صورتحال کا تجزیہ کرنے کے بعد ہی www.nta.ac.in ملاحظے کے لئے پیش کیا جائے گا۔
این ٹی اے تعلیمی کلنڈر اور اس کے نظام الاوقات کی اہمیت سے واقف ہے۔ تاہم وہ طلبا سمیت ہر شہری کی عافیت کی فکر بھی رکھتی ہے۔طلبا اور ان کے والدین کو مشورہ دیا جاتا ہے کہ وہ متعلقہ امتحانی ویب سائٹ اور درج ذیل ویب سائٹ www.nta.ac.in تازہ ترین جانکاری حاصل کرنے کی غرض سے ملاحظہ کرتے رہیں۔
امیدواران مزید کسی اطلاع یا وضاحت کے حصول کے لئے درج ذیل نمبران پر بھی رابطہ قائم کر سکتے ہیں:
8287471852, 8178359845, 9650173668, 9599676953, 8882356803
۔۔۔۔۔۔۔۔۔۔۔
م ن۔ک ا۔
U- 2179
(
ریلوے کی وزارت
آر پی ایف میں کانسٹیبل کی 20000 اسامیوں کے لیے بھرتی سے متعلق وضاحت
آر پی ایف میں کانسٹیبل کی 20000 اسامیوں پر بھرتی سے متعلق سوشل اور پرنٹ میڈیا پر غلط پیغام پھیلایا جا رہا ہے۔
تمام متعلقہ افراد کی رہنمائی کے لیے مطلع کیا جاتا ہے کہ آر پی ایف یا وزارت ریلوے کی جانب سے ان کی سرکاری ویب سائٹوں یا کسی پرنٹ یا الیکٹرانک میڈیا کے ذریعہ ایسا کوئی نوٹیفکیشن جاری نہیں کیا گیا ہے۔
کوئلے کی وزارت
ساتویں دور کی تجارتی نیلامی کے دوسرے دن کل تین کوئلے کی کانوں کی نیلامی ہوئی
مجموعی ارضیاتی ذخائر 1499.40 ملین ٹن ہیں
کوئلے کی وزارت نے کوئلے کی تجارتی کانکنی کے مقصد سے کوئلے کی کانوں کی نیلامی کے ساتویں اور چھٹے دور کے دوسرے حصے کے تحت ضروری کارروائی 29 مارچ 2023 کو شروع کی تھی۔ اس کے تحت لگائی گئی سبھی بولیوں کے تجزیہ کے بعد 6 کوئلہ کانوں کے لئے پیشگی ای۔ نیلامی یکم اگست 2023 سے شروع ہوئی تھی۔
تین کوئلہ کانوں کو نیلامی کی کارروائی کے دوسرے دن نیلام کرنے کےلئے رکھا گیا تھا، جن میں سے ایک کان سی ایم ایس پی کوئلہ کان تھی اور دو دیگر ایم ایم ڈی آر کوئلہ کانیں تھیں۔ ان کوئلہ کانوں کی تفصیل درج ذیل ہے:
- ا ن میں سے ایک کان میں تلاشی کا کام مکمل ہوچکا ہے جبکہ دیگر 2 کانوں میں تلاشی کا کام جزوی طور پر ہوا ہے۔
- تین کائلہ کانوں کا ارضیاتی ذخیرہ مشترکہ طور پر 1499.40 ملین ٹن ہے۔
- ان کوئلہ کانوں کے لئے کل اعلی سطحی صلاحیت پی آر سی 4.00 ملین ٹن سالانہ ہے۔
نیلامی کے دوسرے دن کے نتائج درج ذیل ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
آخری بولی لگائی گئی
|
|
ریزرو قیمت 
|
|
آخری پیشکش 
|
|
1
|
|
میناکشی ویسٹ
|
|
اوڈیشہ
|
|
دستیاب نہیں
|
|
950.00
|
|
ہنڈالکو انڈسٹریز لمٹیڈ
|
|
4.00
|
|
33.75
|
|
2
|
|
نارتھ دھڈو 
|
|
جھارکھنڈ
|
|
4.00
|
|
439.00
|
|
این ٹی پی سی مائننگ لمٹیڈ
|
|
4.00
|
|
6.00
|
|
3
|
|
پاٹھورا ایسٹ
|
|
مدھیہ پردیش
|
|
دستیاب نہیں
|
|
110.40
|
|
شری بجرنگ پاور اینڈ اسپات لمٹیڈ
|
|
4.00
|
|
43.75
ان کوئلہ کانوں کے شروع ہونے پر 450 کروڑ روپے کی سالانہ مالیت حاصل ہوگی  ، ان کوئلہ کانوں کا شمار پی آر سی پر کیا گیا ہے۔ یہ کانیں 600 کروڑ روپے کی سرمایہ کاری کو راغب کریں گی اور ساتھ ہی 5408 لوگوں کو روزگار کے مواقع بھی فراہم کریں گی۔
۔۔۔۔۔۔۔۔۔۔۔
ش ح۔ق ت۔ن ا۔
U-9253
(Visitor Counter : 43
وزیراعظم کا دفتر
وزیر اعظم 24 ستمبر کو 9 وندے بھارت ایکسپریس ریل گاڑیوں کو جھنڈی دکھا کر رخصت کریں گے
یہ 9 نئی وندے بھارت ریل گاڑیاں گیارہ ریاستوں میں کنکٹیویٹی کو تقویت بہم پہنچائیں گی
پوری، مدورائی اور تروپتی جیسے اہم مذہبی مقامات کو وندے بھارت سے مربوط کیا جائے گا
یہ اپنے راستوں پر تیز رفتار سے دوڑیں گی اور اس کے نیتجے میں مسافرین کے صرف ہونے والے وقت میں خاطر خواہ تخفیف ہوگی
یہ نئی ریل گاڑیاں مسافرین کو عالمی درجے کی سہولتیں فراہم کرائیں گی اور ساتھ ہی سیاحت کو تقویت بہم پہنچائیں گی
وزیر اعظم جناب نریندر مودی ویڈیو کانفرنسنگ کے توسط سے 24 ستمبر 2023 کو دوپہر 12:30 بجے 9 وندے بھارت ریل گاڑیوں کو جھنڈی دکھا کر رخصت کریں گے۔
یہ نئی وندے بھارت ریل گاڑیاں ملک بھر میں کنکٹیویٹی کو بہتر بنانے اور ریل مسافرین کو اعلیٰ درجے کی سہولتیں فراہم کرانے کے وزیر اعظم کے خواب کو پورا کرنے کی جانب ایک قدم ہیں۔ وہ ریل گاڑیاں جن کو جھنڈی دکھاکر رخصت کیا جائے گا، مندرذیل ہیں:
- اُدے پور – جے پور وندے بھارت ایکسپریس
- ترونیل ویلی – مدورائی- چنئی وندے بھارت ایکسپریس
- حیدرآباد – بنگلورو وندے بھارت ایکسپریس
- وجے واڑہ- چنئی  وندے بھارت ایکسپریس
- پٹنہ – ہاوڑا وندے بھارت ایکسپریس
- کاسرگوڑ – تروواننت پورم وندے بھارت ایکسپریس
- راؤرکیلا- بھوونیشور- پوری وندے بھارت ایکسپریس
- رانچی – ہاوڑا وندے بھارت ایکسپریس
- جام نگر- احمدآباد وندے بھارت ایکسپریس
یہ 9 ریل گاڑیاں گیارہ ریاستوں، راجستھان، تمل ناڈو، تلنگانہ، آندھراپردیش، کرناٹک، بہار، مغربی بنگال، کیرلا، اُڈیشا، جھارکھنڈ اور گجرات میں کنکٹیویٹی کو تقویت بہم پہنچائیں گی۔
یہ وندے بھارت ریل گاڑیاں اپنے راستوں پر تیز ترین رفتار سے دوڑیں گی اور مسافرین کےصرف ہونے والے وقت میں خاطر خواہ تخفیف کا باعث ثابت ہوں گی۔ فی الحال اسی راستے پر تیز ترین رفتار سے دوڑنے ریل گاڑی کے مقابلے میں، راؤرکیلا – بھوونیشور – پوری وندے بھارت ایکسپریس اور کاسر گوڑ – ترووننت پورم وندے بھارت ایکسپریس تین گھنٹہ مزید تیز رفتار سے دوڑیں گی؛ حیدرآباد- بنگلورو وندے بھارت ایکسپریس 2.5 گھنٹہ مزید تیز رفتار سے دوڑے گی؛ ترونیل ویلی – مدورائی- چنئی وندے بھارت ایکسپریس 2 گھنٹہ مزید تیز رفتار سے دوڑے گی؛ رانچی – ہاوڑا وندے بھارت ایکسپریس، پٹنہ – ہاوڑا وندے بھارت ایکسپریس اور جام نگر – احمدآباد وندے بھارت ایکسپریس ایک گھنٹہ مزید تیزرفتار سے دوڑیں گی؛ اور اُدے پور – جے پور وندے بھارت ایکسپریس تقریباً آدھا گھنٹہ مزید تیزرفتار سے دوڑے گی۔
ملک بھر میں اہم مذہبی مقامات کی کنکٹیویٹی کو بہتر بنانے کے وزیر اعظم کے خواب سے ہم آہنگ، راؤرکیلا – بھوونیشور – پوری وندے بھارت ایکسپریس اور ترونیل ویلی – مدورائی – چنئی وندے بھارت ایکسپریس ریل گاڑیاں پوری اور مدورائی کے اہم مذہبی شہروں کو مربوط کریں گی۔ علاوہ ازیں، وجے واڑہ- چنئی وندے بھارت ایکسپریس رینوگنتا روٹ سے ہوتے ہوئے گزرے گی اور تروپتی زائرین کے مرکز تک کنکٹیویٹی فراہم کرائے گی۔
ان وندے بھارت ریل گاڑیوں کا تعارف ملک میں ریل خدمات کے نئے معیار میں ایک نقیب ثابت ہوگا۔ یہ ریل گاڑیاں، جو عالمی درجے کی سہولتوں اور کَوَچ تکنالوجی سمیت جدید حفاظتی انتظامات سے آراستہ ہیں، عوام الناس، پیشہ واران، کاروباریوں، طلبا اور سیاحوں کو جدید، تیز رفتار اور آرام دہ نقل و حمل خدمات کی فراہمی کی جانب ایک اہم قدم ثابت ہوں گی۔
وزارت اطلاعات ونشریات
مرکزی وزیر مملکت ڈاکٹر ایل مروگن نے اوندی ویرن پر یادگاری ڈاک ٹکٹ کے لیے مرکزی وزیر جناب اشونی ویشنو کا شکریہ ادا کیا
اطلاعات و نشریات کے مرکزی وزیر مملکت ڈاکٹر ایل مروگن نے آج مجاہد آزادی اوندی ویرن کے لیے ایک یادگاری ڈاک ٹکٹ کی اجازت دینے کے لیے مرکزی وزیر مواصلات جناب اشونی ویشنو کا شکریہ ادا کیا ہے۔ وزیر موصوف نے ٹوئیٹ کے ذریعہ یہ اطلاع دیتے ہوئے کہا کہ 20 اگست کو تمل ناڈو کے ترونیل ویلی میں یہ ڈاک ٹکٹ جاری کیا جائے گا۔
کارپوریٹ امور کی وزارتت
آئی آئی سی اے نے ایف اوآئی آرسینٹرل سیکٹرریگولیٹرز کے لئے ‘‘بین شعبہ جاتی اشتراک :ریگولیٹری کنورجنس کے لئے ضروری ’’موضوع پر سمینارکا انعقاد کیا
انڈین انسٹی ٹیوٹ آف کارپوریٹ افیئرس  کے فورم آف انڈین ریگولیٹر نے ‘‘بین شعبہ جاتی اشتراک :ریگولیٹری کنورجنس کے لئے ضروری ’’ موضوع پرمرکزی سیکٹر کے ریگولیٹرز کے لئے ایک سمینارکاانعقاد کیا۔ ایک سے 2اگست 2023کو آگرہ میں منعقد اس سمینارمیں ریگولیٹری کوششوں میں کنورجنس کے لئے امکانات کے بارے میں نتیجہ خیزاورموثر بات چیت کو آگے بڑھانے کے مقصد سے ایف اوآئی آر کے رکن اداروں کے باعزت چیئرپرسن اورممبران کو ایک پلیٹ فارم پرلایاگیاتھا۔ یہ سمینار سینٹرل سیکٹرکے ریگولیٹر کے درمیان خاص سیکٹرسے متعلق بات چیت پر مرکوز رہا۔اس کا مقصد مختلف شعبوں کے درمیان پیچیدہ بین انحصاری اور بین رابطوں کو سمجھناتھا ۔
جناب بی ایس بھلرنے ایف اوآئی آرکی کوششوں کو سراہا اور نالج پارٹنرکے طورپر آئی آئی سی اے کے قابل ذکرتعاون کو تسلیم کیا۔ انھوں نے ہندوستانی پس منظرمیں صحت مندمسابقت کو یقینی بنانے میں کارکردگی سے متعلق معیارات کے اہم رول پرروشنی ڈالی ۔
ڈاکٹرپی ڈی واگھیلا نے تکنیکی پیش رفت اور بدلتے ہوئے وقت کے ساتھ تال میل قائم کرنے کے لئے ایک معاونت پرمبنی نظریہ کی ضرورت پرزوردیکر بات چیت کے سیشن میں ایک پرجوش ماحول تیارکیا۔ انھوں نے تعاون کے مختلف طریقوں کی تجویز پیش کی ، جس میں بنیادی ڈھانچے کی مشترکہ تعمیر اورمشترکہ شیئرنگ تعاون پرمبنی ریگولیشن اورملکی اوربین الاقوامی سطح پرتعاون شامل ہے ۔
جناب جشنو بروا نے غیرجانب دارانہ مسابقت کو یقینی بنانے اورصارفین کے مفاد کے تحفظ کے لئے بجلی کے شعبے میں بلارکاوٹ رسائی ، بجلی کی خرید کے معاہدے اورمسابقتی بولی جیسے مختلف اقدامات کی اہمیت اور معنویت پرروشنی ڈالی ۔
جناب انجنی کمارتیواری نے ناموافق ماحولیاتی اورسماجی اثرات کو کم کرنے کے لئے ماحولیاتی اور سماجی اثرات سے متعلق اسسمنٹ کے اہم پہلوؤں اور اس پرعملدرآمدکے طریقوں پر قابل قدر معلومات فراہم کی ۔
پروفیسرڈاکٹرنوین سروہی نے پروگرام کی نظامت کی اور اختتامی خطبہ دیا۔ اپنی تقریرمیں انھوں نے مسلسل تبدیل ہورہے ہمارے ریگولیٹری منظرنامے میں تعاون پرمبنی کوششوں اورریگولیٹری تال میل کی اہمیت پرزوردیا۔
نالج کے تبادلے اور تجربات کے اشتراک کے ذریعہ ، چیئرپرسن اور ممبران کے بیچ پیچیدہ امور کے بارے میں گہری فہم پیداہوئی ، جس سے تال میل کی سمت زیادہ موثر ریگولیٹری حکمت عملی کی راہ ہموارہوئی ۔ ریگولیٹری پینل نے مشترکہ چیلنجوں سے نمٹنے ، بہترین طورطریقوں کو مشترک کرنے اورہندوستان میں ریگولیٹری فریم ورک کی اثرپذیری کو بڑھانے کے لئے تعاون کو فروغ دینے کی ضرورت پر متفقہ طورپر رضامندی ظاہرکی ۔ ایف اوآئی آر کے رکن اداروں کے سینٹرل سیکٹر کے ریگولیٹرکے لئے منعقد یہ سمینار نئے جوش اور ہندوستان کے ریگولیٹری منظرنامے کے مستقبل کو شکل دینے میں مسلسل تعاون کی عہد بستگی کے ساتھ اختتام پذیرہوا۔
آئی آئی سی اے کے ایف اوآئی آر سینٹرکے بارے میں :
آئی آئی سی اے کا ایف اوآئی آرسینٹر، ایف اوآئی آررکن اداروں کے ارکان اورافسران کے لئے تعلیمی اور دانشورانہ ترقی کے مقصد سے ایف اوآئی آر سکریٹریٹ کو صلاحیت سازی ، تعلیم ، تحقیق اورحمایت سے متعلق مدد فراہم کرتاہے ۔
جل شکتی وزارت
2022 تک اتراکھنڈ کے ہر گھر میں پینے کےپانی کی فراہمی کا کنکشن ہوگا: پرہلاد سنگھ پٹیل
جناب پرہلاد سنگھ پٹیل نے شیام پور میں 9.4 کروڑ روپے مالیت کے پینے کے پانی کے پروجیکٹ کی بنیاد رکھی
صاف ستھرا ہندوستان کا وزیر اعظم خواب حقیقت بن رہا ہے
"پسماندہ طبقات کی زندگی ایک مثالی تبدیلی دیکھ رہی ہے اور وہ ایک نئے ہندوستان کے قومی دھارے کی ترقی کی کہانی میں شامل ہو رہے ہیں"
نئی دہلی۔ 09 اکتوبر جل شکتی اورڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے آج دہرہ دون میں جل جیون مشن ، سوچھ بھارت مشن اور نمامی گنگے کی پیش رفت کا جائزہ لیا۔ وزیر موصوف نے اتراکھنڈ کے تین روزہ دورے پر کل شیام پور میں 9.4 کروڑ مالیت کے پینے کے پانی کے منصوبے کا سنگ بنیاد رکھا۔ انہوں نے ریاست میں وزارت جل شکتی کے مختلف منصوبوں کی پیش رفت کا بھی جائزہ لیا۔ وزیرموصوف نے اتراکھنڈ کے وزیراعلیٰ جناب پشکر سنگھ دھامی سے بھی ملاقات کی اور حکومت کی اہم اسکیموں جیسے جل جیون مشن ، سوچھ بھارت ابھیان اور نمامی گنگے پر تبادلہ خیال کیا۔
وزیر موصوف نے کہا کہ اتراکھنڈ کے 47.30 فیصد گھروں کو جل جیون مشن کے تحت پانی کے کنکشن فراہم کیے گئے ہیں۔ 2022 تک مکمل کوریج حاصل کرنے کا ہدف ہے۔ انہوں نے مزید کہا کہ آئندہ قانون ساز اسمبلی کے انتخابات کے پیش نظر جل جیون مشن کے تحت چلنے والےمنصوبوں کو انتخابی ضابطہ اخلاق متاثر نہیں کرنا چاہیے۔ انہوں نے مزید کہا کہ الیکشن کمیشن سے اس سلسلے میں درخواست کی جائے گی۔
وزیر موصوف نے رشی کیش میں 7.50 ایم ایل ڈی سیوریج ٹریٹمنٹ پلانٹ اور جگجیت پور میں 68 ایم ایل ڈی پلانٹ کا بھی معائنہ کیا۔ انہوں نے کہا کہ نمامی گنگے گندے پانی کو گنگا میں جانے سے روکنے میں کافی حد تک کامیاب رہا ہے اور کافی گنجائش والے سیوریج پلانٹ بنائے گئے ہیں۔ انہوں نے 2014 میں شروع ہونے والی سوچھ بھارت کی پیش رفت کا خاکہ پیش کیا اور کہا کہ پہلے مرحلے میں ملک کو 2019 تک کھلے میں رفع حاجت سے پاک کر دیا گیا تھا۔ا سکولوں اور آنگن واڑی مراکز جیسے عوامی مقامات پر بیت الخلاء تعمیر کیے گئے۔ دیہی بلدیاتی اداروں نے فضلہ کا انتظام شروع کیا۔ دوسرے مرحلے میں ایسے گرام پنچایت کچن گارڈن کی تعمیر دیکھی گئی ہے جو کھاد بنانے کے لیے فضلہ کا استعمال کرتی ہے۔ تیسرے مرحلے میں فضلہ کے مینجمنٹ کے بارے میں بیداری پیدا کی جا رہی ہے۔ صاف ستھرے ہندوستان کے وزیر اعظم کا خواب حقیقت بن رہا ہے۔ شہریوں کو ان کے سروں پر چھت ، پانی کا کنکشن ، بجلی کا کنکشن ، گیس کا کنکشن اور صحت کی سہولیات فراہم کی جا رہی ہیں۔
جناب پرہلاد سنگھ پٹیل نےٹہری گرھوال میں اتراکھنڈ کے عہدیداروں اور کابینہ کےوزراء جناب بشن سنگھ چوپال اور جناب سبودھ اونیال کے ساتھ بات چیت کی۔ انہوں نے ضلع میں جل جیون مشن کی پیش رفت کا جائزہ لیا۔ مرکزی وزیر نے نمامی گنگے مشن کے تحت نئے تعمیر شدہ چندی گھاٹ کا بھی معائنہ کیا اور رصد گاہ کو دیکھا۔
دہرادون کے دودھلی گاؤں میں ، جناب پرہلاد سنگھ پٹیل نے جل جیون مشن کے تحت 1.27 کروڑ مالیت کے پینے کے پانی کے منصوبے کا افتتاح کیا۔ اس موقع پر اتراکھنڈ کے سابق وزیر اعلی جناب ترویندر سنگھ راوت بھی موجود تھے۔ وزیر موصوف نے کہا کہ یہ وزیر اعظم کی دور اندیش قیادت کی وجہ سے ہے کہ عام آدمی کی حالت زار پر ایماندارانہ گفتگو ہو رہی ہے۔ اب پسماندہ طبقات کی زندگی ایک مثالی تبدیلی دیکھ رہی ہے اور انہیں نئے ہندوستان کے قومی دھارے کی ترقی کی کہانی میں شامل کیا جا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9908
(Visitor Counter : 92